Press release SCGP วันที่ 10 มีนาคม 2568

**SCGP เติบโตอย่างยั่งยืนระดับโลก**

**ติดอันดับ Top 1% S&P Global กลุ่มอุตสาหกรรมบรรจุภัณฑ์และเข้า MSCI Global Small Cap Indexes**

**SCGP เติบโตอย่างมีคุณภาพและสร้างความยั่งยืนระดับโลก จากการประเมินดัชนีความยั่งยืนดาวโจนส์ หรือ DJSI ขึ้นแท่น Top 1% S&P Global กลุ่มอุตสาหกรรมบรรจุภัณฑ์ (Containers & Packaging) ติดต่อกันเป็นปีที่ 3 จากความมุ่งมั่นดำเนินงานตามกลยุทธ์ รวมถึงเข้าร่วมในดัชนี MSCI Global Small Cap ซึ่งช่วยเพิ่มความเชื่อมั่นแก่นักลงทุน**

**นายวิชาญ จิตร์ภักดี ประธานเจ้าหน้าที่บริหาร บริษัทเอสซีจี แพคเกจจิ้ง จำกัด (มหาชน) หรือ SCGP** กล่าวว่า บริษัทฯ สามารถสร้างการยอมรับในระดับโลกด้านการดำเนินธุรกิจตามแนวทางการพัฒนาอย่างยั่งยืน โดยได้รับการประเมินดัชนีความยั่งยืนดาวโจนส์ หรือ Dow Jones Sustainability Index – DJSI ล่าสุดในปีนี้ ซึ่ง S&P Global ได้จัดอันดับให้ SCGP อยู่ในระดับสูงสุด Top 1% S&P Global ของกลุ่มอุตสาหกรรมบรรจุภัณฑ์ (Containers & Packaging) ต่อเนื่องเป็นปีที่ 3

ความสำเร็จครั้งนี้มาจากความมุ่งมั่นและร่วมมือกันของทุกฝ่ายผ่านกลุทธ์เพื่อมุ่งสู่ความยั่งยืน โดยมีคะแนนโดดเด่นใน 2 มิติ คือ **มิติด้านบรรษัทภิบาล (Governance)** การพัฒนาและกำหนดกลยุทธ์ใน 3 ประเด็น ได้แก่มุ่งเน้นการขับเคลื่อน Net Zero (Net Zero Initiatives) เศรษฐกิจหมุนเวียน (Circular Economy) และให้ความสำคัญกับลูกค้า ผู้บริโภค ชุมชน พนักงาน และคู่ธุรกิจตลอดห่วงโซ่คุณค่า (Customer Centricity & Stakeholder Engagement) และ**มิติด้านสังคม (Social)** การพัฒนาบุคลากรให้มีทักษะสอดคล้องกับทิศทางขององค์กร และพร้อมในการตอบสนองต่อความท้าทายใหม่ ๆ ในอุตสาหกรรม

นอกจากนี้ SCGP ได้รับการเข้าร่วมในดัชนี **MSCI Global Small Cap** ซึ่งเป็นเกณฑ์เทียบเคียงระดับโลก จัดทำโดย Morgan Stanley Capital International (MSCI) เพื่อสร้างความเชื่อมั่นว่าบริษัทฯ มีการดำเนินงานที่ดี คำนึงถึงสิ่งแวดล้อม สังคม และบรรษัทภิบาล โดยพิจารณาจากองค์ประกอบการต่าง ๆ เช่น สภาพคล่องซื้อขาย, มูลค่าการซื้อขายหุ้น, จำนวนหุ้นที่สามารถซื้อขายได้ตลาดทุน (Free Float) เป็นต้น

“SCGP มุ่งสร้างการเติบโตอย่างมีคุณภาพและยั่งยืน ควบคู่ไปกับการพัฒนานวัตกรรม การดำเนินธุรกิจด้วยความรับผิดชอบต่อสิ่งแวดล้อมและสังคม รวมถึงการบริหารงานที่ได้รับการยอมรับและสอดคล้องกับมาตรฐานระดับโลก เพื่อส่งมอบคุณค่าให้กับผู้มีส่วนได้เสียทุกภาคส่วนอย่างต่อเนื่อง” นายวิชาญ กล่าว

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เผยแพร่โดยฝ่ายประชาสัมพันธ์ บริษัท เอ็ม ที มัลติมีเดีย จำกัด (ในนาม SCGP)

รายละเอียดเพิ่มเติมติดต่อ : ฐิยาภรณ์ ศรีอดุลย์พันธุ์ (ด๊ะ) โทร. 087 556 6974 E-mail: [thiyaporn.s@mtmultimedia.com](mailto:thiyaporn.s@mtmultimedia.com)